Απόφαση του Γενικού Δικαστηρίου της 20ής Μαρτίου 2018 – Webgarden κατά EUIPO (Dating Bracelet)
(Υπόθεση T-272/17)1
[Σήμα της Ευρωπαϊκής Ένωσης – Αίτηση καταχωρίσεως εικονιστικού σήματος της Ευρωπαϊκής Ένωσης Dating Bracelet – Απόλυτος λόγος απαραδέκτου – Περιγραφικός χαρακτήρας – Άρθρο 7, παράγραφος 1, στοιχεία β΄ και γ΄, του κανονισμού (ΕΚ) 207/2009 [νυν άρθρο 7, παράγραφος 1, στοιχεία β΄ και γ΄, του κανονισμού (ΕΕ) 2017/1001] – Προηγούμενη πρακτική του EUIPO – Ίση μεταχείριση – Ασφάλεια δικαίου]
Γλώσσα διαδικασίας: η ουγγρική
Διάδικοι
Προσφεύγουσα: Webgarden Szolgáltató és Kereskedelmi Kft. (Βουδαπέστη, Ουγγαρία) (εκπρόσωπος: G. Jambrik, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: P. Sipos)
Αντικείμενο
Προσφυγή κατά της αποφάσεως του πέμπτου τμήματος προσφυγών του EUIPO της 1ης Μαρτίου 2017 (υπόθεση R 658/2016-5), σχετικά με αίτηση καταχωρίσεως του εικονιστικού σημείου Dating Bracelet ως σήματος της Ευρωπαϊκής Ένωσης.
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Καταδικάζει την Webgarden Szolgáltató és Kereskedelmi Kft. στα δικαστικά έξοδα.
____________
1 EE C 231 της 17.7.2017.